paragraph_text: Sudjelovao je u više danskih invazija na Englesku, među ostalim i u onu ljetnju koju je vodio njegov otac Sven. Nakon očeve smrti je sam u ljeto 1015. vodio dansku invaziju na Englesku. Nakon smrti svog oca Svena 1014. godine s engleskim kraljevima Ethelredom II. Nespremnim i njegovim nasljednikom Edmundom II. Hrabrim vodio do godine 1016. ratove s promjenjivom srećom, a koji su završili sklapanjem mira u Alneyu 1016. prema kojem je Engleska podijeljena na način da je Knutu pripala polovica Engleske sjeverno od rijeke Temze, a Edmundu II. Željeznobokom pripao je južni dio. Kako je ubrzo nakon toga iste godine 1016. Edmund II. Hrabri umro Knut je preuzeo kontrolu nad cjelokupnom Engleskom te postao engleski kralj. Po smrti brata Harolda postao i kraljem Danske (1018.).